বিল অ্যাথে
চার্লস উইলিয়াম জেফ্রি অ্যাথে (ইংরেজি: Bill Athey; জন্ম: ২৭ সেপ্টেম্বর, ১৯৫৭) ইয়র্কশায়ারের মিডলসব্রো এলাকায় জন্মগ্রহণকারী সাবেক ও প্রথিতযশা ইংরেজ আন্তর্জাতিক ক্রিকেটার। তিনি ইংল্যান্ড ক্রিকেট দলের হয়ে ১৯৮০ থেকে ১৯৮৮ সময়কালে টেস্ট ও একদিনের আন্তর্জাতিকে অংশ নিয়েছিলেন। এছাড়াও, প্রথম-শ্রেণীর ক্রিকেটার হিসেবে গ্লুচেস্টারশায়ার, ইয়র্কশায়ার ও সাসেক্সের পক্ষালম্বন করে কাউন্টি ক্রিকেটে প্রতিনিধিত্ব করেন। নিজ বাহুতেই সর্বদাই ইউনিয়ন জ্যাক ট্যাট্টু ব্যবহার করতেন বিল অ্যাথে।